**Obecné zastupiteľstvo Svätý Peter**

**Zápisnica z 8. zasadnutia Obecného zastupiteľstva**

**konaného dňa 20.12.2023**

Prítomní: podľa prezenčnej listiny

Návrhová komisia: Ing. Renáta Téglás Andóová, Viktor Lábsky

Overovatelia zápisnice: Zsolt Hajabács, Ing. Zuzana Kovácsová

Zapisovateľka: Ing. Annamária Hamranová

Program:

1. Otvorenie
2. Voľba návrhovej komisie, overovateľov zápisnice a zapisovateľa
3. Kontrola plnenia uznesení z 7. zasadnutia Obecného zastupiteľstva
4. Písomnosti týkajúce sa zasadnutia OZ
5. Aktualizácia komunitného plánu sociálnych služieb obce Svätý Peter
6. Zmeny a doplnky územného plánu obce
7. Návrh zásad hospodárenia a nakladania s majetkom obce Svätý Peter a s majetkom štátu, ktorý obec užíva
8. Riešenie obecnej polície
9. Prevádzkovanie kanalizácie a ČOV
10. Aktuálne otázky a diskusia
11. Interpelácie
12. Záver
    1. **Otvorenie**

Zasadnutie Obecného zastupiteľstva otvoril Tibor Hamran, starosta obce, ktorý privítal všetkých prítomných.

Starosta obce poveril vedením zasadnutia Ing. Tihaméra Gyarmatiho, zástupcu starostu obce.

Zástupca starostu obce privítal všetkých prítomných a ďalej viedol zasadnutie Obecného zastupiteľstva.

Po prečítaní programu zasadnutia Obecného zastupiteľstva sa spýtal poslancov, či má niekto pripomienky alebo pozmeňujúce návrhy.

Nakoľko nikto nemal pripomienku ani pozmeňujúci návrh zástupca starostu obce dal na hlasovanie program zasadnutia.

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko,Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

1. **Voľba návrhovej komisie , overovateľov zápisnice a zapisovateľa**

Ing. T. Gyarmati - dal  hlasovať za členov návrhovej komisie:

Ing. Renáta Téglás Andóová, Viktor Lábsky

Hlasovanie poslancov za voľbu návrhovej komisie:

Prítomní: 8 za: 6 proti: 0 zdržal sa: 2

Ing. T. Gyarmati - dal  hlasovať za overovateľov zápisnice:

Zsolt Hajabács, Ing. Zuzana Kovácsová

Hlasovanie poslancov za voľbu overovateľov zápisnice:

Prítomní: 8 za: 6 proti: 0 zdržal sa: 2

Ing. T. Gyarmati - za zapisovateľa zápisnice určil:

Ing. Annamáriu Hamranovú

1. **Kontrola plnenia uznesení z 7. zasadnutia Obecného zastupiteľstva**

Kontrolu plnenia uznesení z 7. zasadnutia Obecného zastupiteľstva prečítala prednostka obecného úradu, Ing. Terézia Horváthová.

Uznesenie č. 141/2023 - splnené Uznesenie č. 150/2023 - splnené

Uznesenie č. 142/2023 - v štádiu riešenia Uznesenie č. 151/2023 - splnené

Uznesenie č. 143/2023 - splnené Uznesenie č. 152/2023 - v štádiu riešenia

Uznesenie č. 144/2023 - splnené Uznesenie č. 153/2023 - v štádiu riešenia

Uznesenie č. 145/2023 - v štádiu riešenia Uznesenie č. 154/2023 - v štádiu riešenia

Uznesenie č. 146/2023 - splnené Uznesenie č. 155/2023 - v štádiu riešenia

Uznesenie č. 147/2023 - splnené Uznesenie č. 156/2023 - v štádiu riešenia

Uznesenie č. 148/2023 - splnené Uznesenie č. 157/2023 - v štádiu riešenia

Uznesenie č. 149/2023 - splnené Uznesenie č. 158/2023 - v štádiu riešenia

Uznesenie č. 159/2023 - v štádiu riešenia

Ing. T. Horváthová – informovala poslancov Obecného zastupiteľstva o riešení interpelácie – neplatičom boli poštou zaslané výzvy na zaplatenie nedoplatku, výzva bola zverejnená aj na facebook-ovej stránke obce, vďaka čomu si niektorí neplatiči vyrovnali svoje dlhy.

Ing. T. Gyarmati sa spýtal, či má niekto otázku ku kontrole plnenia uznesení z 7. zasadnutia Obecného zastupiteľstva. Nakoľko nikto nemal otázky, prečítal navrhované uznesenie č. 1/2023.

**Navrhované uznesenie č. 1/2023**

**Obecné zastupiteľstvo vo Svätom Petre**

**berie na vedomie**

kontrolu plnenia uznesení z 7. zasadnutia Obecného zastupiteľstva

Ing. T. Gyarmati - dal hlasovať za navrhované uznesenie.

Uznesenie č. 160/2023

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

1. **Písomnosti týkajúce sa zasadnutia Obecného zastupiteľstva**

Ing. T. Gyarmati **–** od posledného zasadnutia Obecného zastupiteľstva neboli žiadne nové písomnosti týkajúce sa zasadnutia Obecného zastupiteľstva.

1. **Aktualizácia komunitného plánu sociálnych služieb obce Svätý Peter**

Všetci poslanci Obecného zastupiteľstva obdržali aktualizáciu komunitného plánu sociálnych služieb obce Svätý Peter.

Aktualizácia komunitného plánu sociálnych služieb obce Svätý Peter je prílohou tejto zápisnice.

Ing. T. Horváthová – predchádzajúci komunitný plán bol schválený v roku 2018, ktorý sa vzťahuje na obdobie 2018-2023. Aktualizácia komunitného plánu sociálnych služieb obce bola doplnená jednak o zmeny, ktoré sa nastali zákonom v roku 2022, a na druhej strane bola doplnená o ciele a priority, ktoré sa týkajú našej obce (jedná sa hlavne o výstavbu nového sociálno-zdravotníckeho zariadenia s kapacitou do 30 miest). Aktualizácia po schválení bude platná do konca roku 2025.

Ing. T. Gyarmati sa spýtal, či má niekto otázky/pripomienky k predloženému materiálu.

Ing. T. Gyarmati prečítal navrhované uznesenie č. 2/2023.

**Navrhované uznesenie č. 2/2023**

**Obecné zastupiteľstvo vo Svätom Petre**

**schvaľuje**

aktualizáciu Komunitného plánu sociálnych služieb obce Svätý Peter na obdobie 2021-2025

Ing. T. Gyarmati dal hlasovať za navrhované uznesenie č. 2/2023.

Uznesenie č. 161/2023

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

1. **Zmeny a doplnky územného plánu obce**

Ing. T. Horváthová – na zasadnutie Obecného zastupiteľstva bola pozvaná aj referentka obecného úradu, pani Bc. Marta Fitosová, aby v krátkosti informovala poslancov o plánovaných zmenách a doplnkoch územného plánu obce, na základe požiadaviek vlastníkov a užívateľov nehnuteľností v katastri obce Svätý Peter.

Zoznam žiadostí a návrhov o zmenu a doplnkov územného plánu obce je prílohou tejto zápisnice.

Ing. Zuzana Kovácsová – žiadatelia musia vypracovať podrobný zámer; doplnenie územného plánu bude prerokované s odborne spôsobilou osobou, a obecné zastupiteľstvo na základe odporúčaní pracovnej komisie (komisia výstavby, územného rozvoja obce a životného prostredia v spolupráci s poľnohospodárskou komisiou) sa rozhoduje o tom, ktoré pozemky budú, resp. nebudú zahrnuté do územného plánu obce.

Ing. T. Gyarmati – sme na začiatku procesu. Žiadatelia boli informovaní o jednotlivých podmienkach. Rokovanie so žiadateľmi, s pracovnou komisiou a odborne spôsobilou osobou sa uskutoční dňa 10.01.2024.

1. **Návrh zásad hospodárenia a nakladania s majetkom obce Svätý Peter a s majetkom štátu, ktorý obec užíva**

Ing. T. Horváthová – zásady hospodárenia a nakladania s majetkom obce a s majetkom štátu, ktorý obec užíva neboli doteraz vypracované, riadili sme sa podľa zákona. Podľa zákona zásady musia byť vypracované a schválené obecným zastupiteľstvom.

Všetci poslanci Obecného zastupiteľstva obdržali návrhy zásad hospodárenia a nakladania s majetkom obce Svätý Peter a s majetkom štátu, ktorý obec užíva a sú prílohou tejto zápisnice.

Ing. T. Gyarmati – zásady budú v budúcnosti schválené formou všeobecne záväzného nariadenia obce. Všeobecne záväzné nariadenie obce ešte nebolo vypracované.

1. **Riešenie obecnej polície**

Ing. T. Gyarmati – pozícia obecnej polície je neobsadená, treba sa rozhodnúť o zrušení, resp. o obsadení pracovnej pozície.

Ing. T. Horváthová – materiál o pracovných povinností obecného policajta je prílohou tejto zápisnice. Obecnú políciu zriaďuje a zrušuje obecné zastupiteľstvo všeobecne záväzným nariadením obce. V prípade, keď pozíciu obecného policajta nezrušíme, práce, ktoré zabezpečila obecná polícia, by sme mali určiť niektorému zamestnancovi obecného úradu.

Tibor Hamran – nevidí potrebu obecného policajta.

Ing. Renáta Téglás Andóová – treba zvážiť potrebu obecného policajta.

Ladislav Kelko – obecná polícia nemá take kompetencie ako polícia.

T. Hamran – vysoké výdavky ročne z rozpočtu obce, povinnosť vypracovať hlásenia pre orgány (z dôvodu nesplnenia povinnosti obec dostala pokutu).

MUDr. Attila Pecena – navrhuje zrušiť.

Ing. T. Gyarmati prečítal navrhované uznesenie č. 4/2023.

**Navrhované uznesenie č. 4/2023**

**Obecné zastupiteľstvo vo Svätom Petre**

**súhlasí**

so zrušením obecnej polície obce Svätý Peter formou všeobecne záväzného nariadenia obce

Ing. T. Gyarmati dal hlasovať za navrhované uznesenie č. 4/2023.

Uznesenie č. 162/2023

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

1. **Prevádzkovanie kanalizácie a ČOV**

Ing. T. Gyarmati ďalej informoval prítomných o pretrvávajúcich rokovaniach so Západoslovenskou vodárenskou spoločnosťou, a.s. ako s budúcim možným prevádzkovateľom kanalizačného systému a čistenia odpadových vôd v obci – k dohode zatiaľ nedošlo.

Ing. T. Gyarmati – firma poskytne odbornú pomoc počas prechodného obdobia (3 mesiace); uvažuje sa aj o založení spoločnosti s ručením obmedzením.

V. Lábsky – kto bude zorganizovať opravy v obci počas prechodného obdobia; treba zabezpečiť riadne prevzatie a získať od predchádzajúceho prevádzkovateľa kontakty na opravárov, technikov.

Dňa 28.12.2023 sa uskutoční pracovné stretnutie s pánom Ing. Borisom Tužinský, konateľom spoločnosti PROX T.E.C. POPRAD, s.r.o. vo veci preberania prevádzkovania kanalizácie a ČOV, resp. vo veci odstránenia zistených nedostatkov z ich strany.

1. **Aktuálne otázky a diskusia**

Ing. T. Horváthová – navrhuje odmenu pre hlavnú kontrolórku obce.

Adriana Csíkel – navrhuje odmenu vo výške 15% z mesačného platu.

Ing. T. Gyarmati prečítal navrhované uznesenie č. 5/2023.

**Navrhované uznesenie č. 5/2023**

**Obecné zastupiteľstvo vo Svätom Petre**

**schvaľuje**

odmenu pre hlavnú kontrolórku obce, Ing. Martu Szoboszlaiovú za plnenie mimoriadnych pracovných úloh počas roka 2023 podľa § 18 c, ods. 5 zákona č. 369/1990 Z.z. o obecnom zriadení v znení neskorších predpisov vo výške 15% z mesačného platu

Ing. T. Gyarmati dal hlasovať za navrhované uznesenie č. 5/2023.

Uznesenie č. 163/2023

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

T. Hamran – vyjadril poďakovanie za celoročnú spoluprácu poslancom, ciele boli splnené podľa plánu.

1. **Interpelácie**

Neboli.

1. **Záver**

Nakoľko všetky body programu boli prejednané, starosta obce poďakoval všetkým prítomným za účasť a ukončil 8. zasadnutie Obecného zastupiteľstva.

**Tibor Hamran Ing. Terézia Horváthová**

**starosta obce**  **prednostka úradu**

Zapísala: Ing. Annamária Hamranová

Vo Svätom Petre, dňa 29.12.2023

**Overovatelia zápisnice:**

Zsolt Hajabács ...........................................................

Ing. Zuzana Kovácsová ……………………………………...